2.12. Duch Svätý - **Icebreaker**

**Áno alebo nie?**

Táto hra je určená pre celú skupinu. Animátor číta vety. Skupina birmovancov stojí jeden za druhým v zástupe. Kto si myslí, že veta, ktorú prečítal animátor je pravdivá, tak spraví krok vpravo. Kto si myslí, že veta nie je pravdivá, spraví krok vľavo. Správnu odpoveď povie animátor. Nik v tejto hre nevyhráva. Ide o to, aby sme sa zabavili a dozvedeli rôzne zaujímavosti.

Pomôcky: Otázky

*Cieľ: dozvedieť sa pravdivé zaujímavosti o životne dôležitých prvkoch – voda, vzduch. Zároveň uvedomiť si počas témy, že obe,  voda, aj vzduch/vietor sú symbolmi Ducha Svätého.*

Otázky:

1. V listoch rastlín sa voda pôsobením slnečnej energie mení na živiny. Je to pravda? (áno)
2. Pľúca sú jediným orgánom, ktorý by sa po ponorení do vody nepotopil ale by sa vznášal? Je to pravda? (áno)
3. Vzduch je jednoduchá zlúčenina dvoch prvkov, pozostávajúca z jedného vodíkového atómu pripútaného k dvom atómom kyslíka. Je to pravda? (nie) (z dvoch vodíkových atómov pripútaných k atómu kyslíka – správna odpoveď)
4. Voda má málo kalórií. Je to pravda? (nie) (nemá kalórie – správna odpoveď)
5. Pokiaľ nie je voda, nie je ani život. Je to pravda? (áno)
6. **Muž potrebuje viac tekutín ako žena a záleží takisto na hmotnosti.** Je to pravda? (áno)
7. Podzemná voda je neoceniteľným zdrojom pitnej vody. Je to pravda? (áno)
8. Vzduch je zmes plynov vo vesmíre. Je to pravda? (nie) (v atmosfére – správna odpoveď)
9. Zem obklopuje asi 2 000 kilometrov vysoká vrstva vzduchu. Je to pravda? (áno)
10. Najčistejší vzduch sa nachádza nad Antarktídou. Je to pravda? (áno)